ती चार शब्दमध्ये, उनका विपक्षीले भन्लान्, कुनै पनि शब्द उपेन्द्रलाई पनि सुहाउँछ । तर भ्रष्टाचारचाहिँ उनी नगर्लान् या कम गर्लान् कि ? ‘पैसा कमाउने भए म परराष्ट्र किन जान्थेँ,’ विराटनगरमा पारिवारिक (‘तर मेरो हक लाग्दैन,’ उनले प्रस्ट पारे) घर भए पनि ललितपुरको हरिसिद्धीमा भाडाको घरमा आमा, श्रीमती र (चन्डीगढ, भारतमा पढ्ने) छोरासँग बस्ने उनले भने, ‘विदेश सम्बन्ध नसुधारी आन्तरिक प्रगति हुन सक्दैन ।’
